CELEX: 62007CA0369
Language: da
Date: 2009-07-07 00:00:00
Title: Sag C-369/07: Domstolens dom (Store Afdeling) af 7. juli 2009 — Kommissionen for De Europæiske Fællesskaber mod Den Hellenske Republik (Traktatbrud — statsstøtte — foranstaltninger til opfyldelse af Domstolens dom — artikel 228 EF — økonomiske sanktioner — tvangsbøde — fast beløb)

29.8.2009   
            
            
               DA
            
            
               Den Europæiske Unions Tidende
            
            
               C 205/4
            
         Domstolens dom (Store Afdeling) af 7. juli 2009 — Kommissionen for De Europæiske Fællesskaber mod Den Hellenske Republik
   (Sag C-369/07) (1)
   
   (Traktatbrud - statsstøtte - foranstaltninger til opfyldelse af Domstolens dom - artikel 228 EF - økonomiske sanktioner - tvangsbøde - fast beløb)
   2009/C 205/05
   Processprog: græsk
   
      Parter
   
   
      Sagsøger: Kommissionen for De Europæiske Fællesskaber (ved E. Righini, I. Hadjiyiannis og D. Triantafyllou, som befuldmægtigede)
   
      Sagsøgt: Den Hellenske Republik (ved A. Samoni-Rantou og P. Mylonopoulos, som befuldmægtigede, dikigoroi V. Christianos og P. Anestis)
   
      Sagens genstand
   
   Traktatbrud — artikel 228 EF — manglende opfyldelse af Domstolens dom af 12. maj 2005 i sag C-415/03 — tilsidesættelse af artikel 3 og 4 i Kommissionens beslutning 2003/372/EF af 11. december 2002 om støtte fra den græske stat til Olympic Airways (EUT L 132, s. 1) — ikke truffet foranstaltninger til tilbagesøgning af støtte, som er uforenelig med traktaten, og støtte, som er blevet ydet retsstridigt — anmodning om fastsættelse af en tvangsbøde
   
      Konklusion
   
   
               1)
            
            
               Den Hellenske Republik har tilsidesat sine forpligtelser i medfør af artikel 3 i Kommissionens beslutning 2003/372/EF af 11. december 2002 om støtte fra den græske stat til Olympic Airways og artikel 228, stk. 1, EF, da den ikke inden for den i den begrundede udtalelse fastsatte frist har truffet alle foranstaltninger til opfyldelse af dommen af 12. maj 2005, Kommissionen mod Grækenland (sag C-415/03), om tilbagesøgning af det støttebeløb, som blev fundet retsstridigt og uforeneligt med fællesmarkedet i overensstemmelse med nævnte beslutning.
            
         
               2)
            
            
               Den Hellenske Republik pålægges at betale Kommissionen en tvangsbøde, der indbetales på kontoen »Det Europæiske Fællesskabs egne indtægter«, med et beløb på 16 000 EUR pr. dags forsinkelse med iværksættelse af de fornødne foranstaltninger til at sikre den fuldstændige opfyldelse af dommen af 12. marts 2005 i sagen Kommissionen mod Grækenland, beregnet fra afsigelsen af nærværende dom og indtil den fuldstændige opfyldelse af nævnte dom af 12. maj 2005.
            
         
               3)
            
            
               Den Hellenske Republik betaler Kommissionen for De Europæiske Fællesskaber et fast beløb på 2 mio. EUR, der indbetales på kontoen »Det Europæiske Fællesskabs egne indtægter«.
            
         
               4)
            
            
               Den Hellenske Republik betaler sagens omkostninger.
            
         
      (1)  EUT C 269 af 10.11.2007.